วันพุธที่ 5 ตุลาคม 2565
ก.แรงงาน พร้อมช่วยเหลือแรงงานเก็บผลไม้ป่าที่ถูกเอาเปรียบในฟินแลนด์ ยัน มีมาตรการจัดส่งที่มีมาตรฐาน
ก.แรงงาน พร้อมช่วยเหลือแรงงานเก็บผลไม้ป่าที่ถูกเอาเปรียบในฟินแลนด์ ยัน มีมาตรการจัดส่งที่มีมาตรฐาน
วันที่5ตุลาคม2565นายไพโรจน์โชติกเสถียรอธิบดีกรมการจัดหางานเปิดเผยว่าสืบเนื่องจากกระทรวงแรงงานและกระทรวงการพัฒนาสังคมและความมั่นคงของมนุษย์(พม.)ได้รับการประสานงานเป็นการภายในจากสถานเอกอัครราชทูตณกรุงเฮลซิงกิและกรมการกงสุลกระทรวงการต่างประเทศว่ามีแรงงานไทย17คนร้องเรียนไปยังตำรวจฟินแลนด์ว่ามีการบังคับใช้แรงงานมีการให้กู้เงินจากไทยที่พักไม่ดีและได้ค่าจ้างที่ไม่เป็นธรรมนั้นในวันนี้ท่านบุญชอบสุทธมนัสวงษ์ปลัดกระทรวงแรงงานจึงได้มอบหมายให้ผมและคณะมารับแรงงานไทยกลุ่มนี้ที่ได้เดินทางกลับมากับผู้ประสานเนื่องจากหมดฤดูกาลเก็บผลไม้โดยจะเดินทางถึงสนามบินสุวรรณภูมิเวลา16.25น.ที่ด้วยสายการบินฟินแอร์เที่ยวบินที่AY 143ซึ่งแรงงานที่ร้องเรียนมีทั้งหมด17คนจากจำนวนแรงงานที่เดินทางกลับมาทั้งหมด209คน
นายไพโรจน์กล่าวว่าในเรื่องนี้นั้นท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งท่านกำกับดูแลกระทรวงแรงงานได้มีความห่วงใยแรงงานไทยทุกคนที่เดินทางไปทำงานในต่างประเทศเนื่องจากแต่ละคนเป็นเสาหลักของครอบครัวและแต่ละปีมีรายได้ส่งกลับประเทศเป็นจำนวนมากท่านสุชาติชมกลิ่นรัฐมนตรีว่าการกระทรวงแรงงานจึงได้กำชับให้กรมการจัดหางานซึ่งมีภารกิจในการจัดส่งแรงงานไทยไปทำงานในต่างประเทศให้ดูแลแรงงานไทยที่ไปทำงานในต่างประเทศเป็นอย่างดีพร้อมทั้งรับเรื่องร้องทุกข์และอำนวยความสะดวกให้แก่คนงานที่เดินทางไปทำงานในต่างประเทศกรณีต้องการความช่วยเหลือด้วย
นายไพโรจน์กล่าวต่อว่าจากข้อมูลของกรมการจัดหางานในฤดูกาลปี2564มีแรงงานไทยเดินทางไปทำงานในประเทศฟินแลนด์จำนวน3,201คนมีรายได้เฉลี่ยหลังหักค่าใช้จ่ายประมาณ110,541บาท/คนคิดเป็นรายได้รวมก่อนหักค่าใช้จ่ายจำนวน703,832,250บาทและเป็นรายได้สุทธิหลังหักค่าใช้จ่าย325,874,549บาทมีการร้องเรียนเกี่ยวกับค่าจ้างหรือสภาพการจ้างการทำงานจำนวน70รายคิดเป็น2เปอร์เซ็นต์จากจากผู้ที่เดินทางไปทำงานในฟินแลนด์ทั้งหมดซึ่งกรมการจัดหางานได้ดำเนินการแก้ไขปัญหาแล้วเสร็จทุกรายแล้วสำหรับฤดูกาลปี2565แรงงานไทยเดินทางไปทำงานในประเทศฟินแลนด์จำนวน3,966คนเดินทางกลับมาแล้ว1,666คนซึ่งพบว่ายังไม่มีผู้ยื่นเรื่องร้องเรียน
กระทรวงแรงงานโดยกรมการจัดหางานมีความพยายามอย่างต่อเนื่องในการเพิ่มความคุ้มครองให้แก่แรงงานไทยที่จะเดินทางไปทำงานเก็บผลไม้ป่าในประเทศฟินแลนด์ทั้งในด้านรายได้และสวัสดิการต่างๆที่แรงงานไทยจะได้รับโดยมีความพยายามผลักดันให้ประเทศฟินแลนด์ให้ความคุ้มครองแรงงานไทยแบบSeasonal Workerเนื่องจากในปัจจุบันแรงงานไทยยังคงเดินทางไปทำงานด้วยวีซ่าประเภทท่องเที่ยวล่าสุดท่านสุชาติชมกลิ่นรัฐมนตรีว่าการกระทรวงแรงงานได้นำคณะเดินทางไปตรวจเยี่ยมแรงงานที่เดินทางไปเก็บผลไม้ป่าในประเทศฟินแลนด์และสวีเดนระหว่างวันที่3 - 13กันยายน2565โดยได้เข้าเยี่ยมคารวะนางตูล่าฮาไตเนน(Mrs.Tuula Haatainen)รัฐมนตรีว่าการกระทรวงการจ้างงานแห่งกระทรวงเศรษฐกิจและการจ้างงานสาธารณรัฐฟินแลนด์เพื่อหารือประเด็นการผลักดันให้การเดินทางไปทำงานเก็บผลไม้ป่าในฟินแลนด์ของแรงงานไทยถูกต้องตามหลักมาตรฐานการจ้างงานสากลผลักดันให้แรงงานไทยได้รับความคุ้มครองตามกฎหมายของทั้งสองประเทศรวมทั้งผลักดันให้นายจ้างทั้งในประเทศไทยและฟินแลนด์จัดสวัสดิการสิทธิประโยชน์อันพึงมีพึงได้ให้แก่แรงงานไทยที่เดินทางไปเก็บผลไม้ป่าในฟินแลนด์
อย่างไรก็ดีกระทรวงแรงงานได้จัดทำมาตรการเดินทางไปทำงานในประเทศฟินแลนด์ฤดูกาลปี2022โดยดูแลแรงงานตั้งแต่ก่อนเดินทางขณะทำงานอยู่ในต่างประเทศและเมื่อเดินทางกลับถึงประเทศไทยดังนี้1)มาตรการก่อนการเดินทางไปทำงานกรมการจัดหางานได้ดำเนินการจัดประชุมหารือร่วมกับผู้มีส่วนเกี่ยวข้องเพื่อกำหนดมาตรการในการให้ความคุ้มครองแรงงานไทยโดยจัดทำมาตรการเดินทางไปทำงานในประเทศฟินแลนด์ฤดูกาลปี2022ให้บริษัทผู้รับซื้อผลไม้ป่า/บริษัทผู้ประสานงานในประเทศไทยปฏิบัติให้เป็นไปตามมาตรการเช่นจัดทำประกันการเดินทางและต้องประกันรายได้หลังหักค่าใช้จ่ายให้คนงานไทยไม่ต่ำกว่า30,240บาทโดยวางหลักประกันการเดินทาง(Bank Guarantee)ณธนาคารธกส.นอกจากนั้นยังกำหนดมาตรการเกี่ยวกับสวัสดิการเช่นการจัดเตรียมที่พักไม่เกิน6คน/ห้องห้องน้ำสำหรับแต่ละห้องพักรถสำหรับเดินทางไปเก็บผลไม้คันละไม่เกิน6คนเป็นต้น2)มาตรการคุ้มครองคนงานในระหว่างทำงานอยู่ในต่างประเทศกรมการจัดหางานได้ประสานความร่วมมือประสานสถานทูตบริษัทผู้รับซื้อผลไม้ป่าในฟินแลนด์และบริษัทผู้ประสานงานในประเทศไทยในการให้ความช่วยเหลือดูแลแรงงานไทยในระหว่างทำงานอยู่ในประเทศฟินแลนด์และ3)มาตรการหลังจากเดินทางกลับถึงประเทศไทยมีการหารือร่วมกันระหว่างกรมการจัดหางานตัวแทนผู้รับซื้อผู้ประสานงานและผู้แทนลูกจ้างเพื่อทราบปัญหาอุปสรรคที่เกิดขึ้นโดยนำไปพิจารณาแนวทางในการดำเนินการในฤดูกาลถัดไป
นอกจากนี้กรมการจัดหางานยังได้ดำเนินการสั่งการไปยังสำนักงานจัดหางานจังหวัด/สำนักงานจัดหางานกรุงเทพมหานครพื้นที่1-10เพื่อสำรวจสภาพความเป็นอยู่รายได้และความพึงพอใจในกระบวนการเดินทางไปทำงานรวมถึงรับคำร้องในกรณีที่แรงงานได้รับค่าจ้างต่ำกว่าที่ประกันรายได้ไว้เพื่อดำเนินการหักจากหลักประกันต่อไป
ซึ่งจากข้อมูลของกรมการจัดหางานที่ได้สำรวจข้อมูลความพึงพอใจในการเดินทางไปเก็บผลไม้ป่าในประเทศฟินแลนด์จากผู้ประสานงานฝ่ายไทยที่จัดส่งแรงงานไทยไป300คนปรากฏว่าแรงงานแต่ละคนมีรายได้เฉลี่ยหลังหักค่าใช้จ่ายแล้วคงเหลือจำนวน104,000บาทต่อคนรายได้ต่ำสุดสำหรับแรงงานที่ไปทำงานครั้งแรกจำนวน44,000บาทและรายได้สูงสุดจำนวน280,000บาทซึ่งแรงงานไทยมีความพึงพอใจและประสงค์ที่จะเดินทางไปทำงานในปีถัดไปอีกด้วย
“กรมการจัดหางานขอยืนยันว่าได้ดำเนินการอย่างเต็มที่ในทุกมิติเพื่อให้การดูแลพี่น้องแรงงานไทยที่เดินทางไปทำงานในตางประเทศให้ได้รับค่าจ้างสิทธิสวัสดิการอย่างครบถ้วนตามนโยบายของท่านสุชาติชมกลิ่นรัฐมนตรีว่าการกระทรวงแรงงานสำหรับกรณีที่มีแรงงานร้องเรียนนั้นกรมการจัดหางานจะเร่งตรวจสอบข้อเท็จจริงจากแรงงานที่เดินทางกลับมาในวันนี้เพื่อจะรวบรวมข้อมูลหาแนวทางช่วยเหลือตามขั้นตอนต่อไป”นายไพโรจน์กล่าวท้ายสุด
ทั้งนี้หากต้องการสอบถามรายละเอียดเพิ่มเติมสามารถติดต่อได้ที่กองบริหารแรงงานไทยไปต่างประเทศทางโทรศัพท์หมายเลข02-245-0978และ02-245-9430หรือสายด่วนกระทรวงแรงงานโทร. 1506กด2กรมการจัดหางานหรือสายด่วนกรมการจัดหางานโทร. 1694
+++++++++++++++++++
กองเผยแพร่และประชาสัมพันธ์
5ตุลาคม2565